CELEX: 32006R0391
Language: hu
Date: 2006-03-06 00:00:00
Title: A Bizottság 391/2006/EK rendelete ( 2006. március 6. ) a boralkohol újszerű ipari felhasználására irányuló 56/2006/EK pályázati eljárás meghirdetéséről

7.3.2006   
            
            
               HU
            
            
               Az Európai Unió Hivatalos Lapja
            
            
               L 65/11
            
         
      A BIZOTTSÁG 391/2006/EK RENDELETE
   
   (2006. március 6.)
   a boralkohol újszerű ipari felhasználására irányuló 56/2006/EK pályázati eljárás meghirdetéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 33. cikkére,
   mivel:
   
               (1)
            
            
               A borpiac közös szervezéséről szóló 1493/1999/EK rendeletnek a piaci mechanizmusok tekintetében való alkalmazása részletes szabályainak megállapításáról szóló, 2000. július 25-i 1623/2000/EK bizottsági rendelet (2) többek között megállapítja az 1493/1999/EK rendelet 27., 28. és 30. cikke alapján végzett desztillációból származó, az intervenciós ügynökségek birtokában lévő alkoholkészletek forgalomba hozatalának részletes szabályait.
            
         
               (2)
            
            
               Az 1623/2000/EK rendelet 80. cikkével összhangban pályázati eljárást kell lefolytatni boralkohol újszerű ipari felhasználás céljára való értékesítése végett, a közösségi boralkoholkészletek csökkentése, valamint kis volumenű ipari projektek Közösségen belüli megvalósításának, illetve a szóban forgó alkohol ipari célú exporttermékké való feldolgozásának lehetővé tétele érdekében. A tagállamokban tárolt közösségi eredetű boralkoholkészlet az 1493/1999/EK rendelet 27., 28. és 30. cikke alapján történő desztillálással előállított mennyiségekből áll.
            
         
               (3)
            
            
               1999. január 1-jétől az euróval kapcsolatos agrár-pénzügyi rendelkezések megállapításáról szóló, 1998. december 15-i 2799/98/EK tanácsi rendelet (3) értelmében az ajánlatokban feltüntetett árakat és a biztosítékokat euróban kell kifejezni, és a kifizetéseket is euróban kell teljesíteni.
            
         
               (4)
            
            
               A végső felhasználás típusa szerint differenciáltan meg kell határozni az ajánlatokban felkínálható minimálárat.
            
         
               (5)
            
            
               Az e rendeletben előírt intézkedések összhangban vannak a Borpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 56/2006/EK pályázat útján boralkohol értékesítésére kerül sor annak újszerű ipari felhasználása céljából. Az érintett alkoholt az 1493/1999/EK rendelet 27. és 28. cikke alapján történő desztillálással állították elő, és az a francia intervenciós ügynökség birtokában van.
   Az eladásra kínált összmennyiség 109 970 hektoliter 100 térfogatszázalékos alkohol. A tartályok számát és tárolásuk helyét, valamint az egyes tartályokban tárolt 100 térfogatszázalékos alkohol mennyiségét a melléklet tartalmazza.
   2. cikk
   Az értékesítést az 1623/2000/EK rendelet 79., 81., 82., 83., 84., 85., 95., 96., 97., 100. és 101. cikkével, valamint a 2799/98/EK rendelet 2. cikkével összhangban kell lefolytatni.
   3. cikk
   (1)   Az ajánlatokat a szóban forgó alkoholt raktáron tartó intervenciós ügynökséghez kell benyújtani:
   
               Onivins-Libourne, Délégation nationale
            
         
               17, avenue de la Ballastière, boîte postale 231
            
         
               F-33505 Libourne Cedex
            
         
               Telefon: (33-5) 57 55 20 00
            
         
               Telex: 57 20 25
            
         
               Fax: (33-5) 57 55 20 59,
            
         vagy az említett intervenciós ügynökségnek a címére ajánlott levélben elküldeni.
   (2)   Az ajánlatokat egy zárt borítékba kell helyezni a következő megjelöléssel „Ajánlat az 56/2006/EK, újszerű ipari felhasználást célzó pályázati eljárás alapján”, és ezt a borítékot az érintett intervenciós ügynökség címére kell elküldeni.
   (3)   Az ajánlatoknak legkésőbb 2006. március 24-én, brüsszeli idő szerint 12:00 óráig kell beérkezniük az érintett intervenciós ügynökséghez.
   (4)   Az ajánlatokhoz csatolni kell a 100 térfogatszázalékos alkohol hektolitereként 4 EUR összegű ajánlati biztosítéknak az érintett intervenciós ügynökségnél történt letétbe helyezéséről szóló igazolást.
   4. cikk
   A minimális ajánlati ár a sütőipari élesztő gyártására szánt 100 térfogatszázalékosa alkohol esetében hektoliterenként 11 EUR, a kivitelre szánt amin és chloral típusú vegyipari termékek előállítására szánt 100 térfogatszázalékos alkohol esetében hektoliterenként 31 EUR, a kivitelre szánt kölnivíz gyártására szánt 100 térfogatszázalékos alkohol esetében hektoliterenként 37 EUR, és az egyéb ipari felhasználásra szánt 100 térfogatszázalékos alkohol esetében hektoliterenként 11,5 EUR.
   5. cikk
   A mintavétel alakiságait az 1623/2000/EK rendelet 98. cikke állapítja meg. A minta ára literenként 10 EUR.
   Az intervenciós ügynökség rendelkezésre bocsátja az eladásra kínált alkohol jellemzőire vonatkozó valamennyi szükséges információt.
   6. cikk
   A megfelelő teljesítési biztosíték a 100 térfogatszázalékos alkohol estén hektolitereként 30 EUR.
   7. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. március 6-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb a 2165/2005/EK rendelettel (HL L 345., 2005.12.28., 1. o.) módosított rendelet.
   
      (2)  HL L 194., 2000.7.31., 45. o. A legutóbb az 1820/2005/EK rendelettel (HL L 293., 2005.11.9., 8. o.) módosított rendelet.
   
      (3)  HL L 349., 1998.12.24., 1. o.
   
      MELLÉKLET
      AZ ÚJSZERŰ IPARI FELHASZNÁLÁSRA SZÁNT ALKOHOL ELADÁSÁRA VONATKOZÓ 56/2006/EK PÁLYÁZATI ELJÁRÁS
      
                  A tárolás helye és az eladásra kínált alkohol mennyisége és jellemzői
               
            
                  Tagállam
               
               
                  Hely
               
               
                  A tartály száma
               
               
                  Mennyiség (100 térfogatszázalékos alkohol hektoliterben)
               
               
                  Hivatkozás az 1493/1999/EK rendeletre (cikk)
               
               
                  Alkoholtípus
               
               
                  Alkoholtartalom
                  (térfogat %-ban)
               
            
                  FRANCIAORSZÁG
               
               
                  
                              Onivins-Longuefuye
                           
                        
                              F-53200 Longuefuye
                           
                        
               
                  6
               
               
                  22 535
               
               
                  27
               
               
                  Nyers
               
               
                  +92
               
            
                  11
               
               
                  22 560
               
               
                  27
               
               
                  Nyers
               
               
                  +92
               
            
                  15
               
               
                  22 480
               
               
                  28
               
               
                  Nyers
               
               
                  +92
               
            
                  16
               
               
                  22 395
               
               
                  28
               
               
                  Nyers
               
               
                  +92
               
            
                  
                              Onivins-Port-La-Nouvelle
                           
                        
                              Entrepôt d’alcool
                           
                        
                              Av. Adolphe-Turrel BP 62
                           
                        
                              F-11210 Port-La-Nouvelle
                           
                        
               
                  5
               
               
                  20 000
               
               
                  27
               
               
                  Nyers
               
               
                  +92
               
            
                  Összesen
               
               
                   
               
               
                  109 970